मेरठ : पुलिस-प्रशासन वकीलों के आन्दोलन को मात्र बेगमपुल तक सीमित समझता रहा। उधर, पुलिस को 'गिरफ्तारी' के जाल में फंसा सैकड़ो वकील सुभारती जा पहंुंचे। वकीलांे को देखते ही पुलिस-प्रशासनिक अधिकारियों में हड़कंप मच गया। वकीलों ने भाजपा के कार्यक्रम का विरोध करते हुए सुभारती के गेट पर धरना दे दिया। इस दौरान पुलिस और वकीलों के बीच काफी झड़प हुई। हंगामे के दौरान कई वकील बेहोश हो गए। वकीलों ने एसपी सिटी पर अधिवक्ताओं के साथ मारपीट का आरोप लगाया है।
पुलिस को चकमा देकर सैकड़ो वकील सुभारती विवि के गेट नंबर चार तक जा पहुंचे। वकीलों को देखते ही अधिकारियों में हड़कंप मच गया। एडीजी प्रशांत कुमार और कमिश्नर अनीता सी मेश्राम ने वकीलों को समझाने का प्रयास किया, लेकिन वकील सीएम से मिलने की मांग पर अड़ गए। जिसके बाद सैकड़ो वकील सुभारती के मुख्य द्वार पर धरना देकर बैठ गए। इस दौरान पुलिस और वकीलों के बीच तीखी झड़प और धक्का मुक्की हुई। हंगामे के दौरान वरिष्ठ अधिवक्ता जगत सिंह, डीएन काॅलेज छात्र संघ अध्यक्ष सम्राट मलिक सहित कई लोग बेहोश हो गए। जिसके बाद उन्हें एम्बुलेंस से अस्पताल भेजा गया। वकीलों ने एसपी सिटी रणविजय सिंह पर वकीलों के साथ मारपीट का आरोप लगाते हुए हंगामा कर दिया। समाचार लिखे जाने तक हंगामा जारी था। हालांकि सीएम योगी आदित्यनाथ अभी कार्यक्रम स्थल पर नहीं पहुंचे थे।
108 Total Views 2 Views Today